craciuncg/RoMedQA_v1 huggingface dataset:
Epiteliu cilindric pluristratificat se găsește la nivelul:
1. tunicii interne a vaselor sangvine
2. bronhiolelor
3. cavității bucale
4. vaginului
5. pancreasului
Răspuns corect: 5
Sindromul Cushing este determinat de:
1. creșterea secreției de melatonină
2. hipersecreția de oxitocină
3. hipofuncția tiroidiană
4. hipersecreția de glucocorticoizi
5. hipersecreția de vasopresină
Răspuns corect: 4
Alegeți afirmația corectă:
1. în efort pulsul este între 70 și 80 unde pe minut
2. evidențierea pulsului arterial presupune palparea arterei ulnare prin comprimarea arterei 
pe un plan osos in apropierea articulației radio-carpiene
3. unda pulsatilă se propagă de 10 ori mai repede decât viteza de curgere a sângelui
4. unda pulsatilă reprezintă transport de materie și se propagă cu o viteza de 5 m/s
5. realizarea frotiului de sânge periferic presupune utilizarea unei soluții de albastru de 
metilen și eozină în alcool etilic
Răspuns corect: 3
Care dintre afirmațiile referitoare la glandele oxintice ale mucoasei gastrice este incorectă?
1. conțin celule care secretă și mucus
2. conțin celule care secretă gastrina
3. conțin celule care secretă și pepsinogen
4. sunt localizate la nivelul fundului și corpului gastric
5. secretă o glicoproteină cu rol în absorbția vitaminei B12
Răspuns corect: 2
Referitor la viteza sângelui în circulația sistemică, sunt corecte afirmațiile:
1. în artera aortă este mai mare decât în venele cave
2. în venele cave este de 0,5 mm/s
3. în venele cave este mai mică decât în capilarele sistemice
4. în teritoriul capilar este 100 mm/s
5. niciun răspuns corect
Răspuns corect: 1
Despre hemostază sunt adevărate afirmațiile:
1. trombina desface fibrina
2. trombina formează tromboplastina
3. fibrinogenul desface trombina
4. trombina se transformă în protrombină
5. niciun răspuns corect
Răspuns corect: 5
Singura conexiune electrică funcțională între atrii și ventricule este reprezentată de:
1. nodulul sinoatrial
2. rețeaua Purkinje
3. nodulul atrioventricular
4. fasciculul Hiss
5. niciun răspuns corect
Răspuns corect: 3
Din coagularea sângelui nu face parte următorul proces:
1. transformarea fibrinogenului solubil în fibrină insolubilă, sub acțiunea trombinei
2. formarea tromboplastinei în prezența Ca2+
3. polimerizarea spontană a monomerilor de fibrină, formând rețeaua de fibrină
4. agregarea și metamorfoza vâscoasă a trombocitelor
5. transformarea protrombinei în trombină sub acțiunea tromboplastinei
Răspuns corect: 4
Căile spermatice intratesticulare sunt:
1. canalul deferent
2. canalul epididimar
3. canalul ejaculator
4. tubii seminiferi drepți
5. canalele eferente
Răspuns corect: 4
Nucleul:
1. se găsește exclusiv în centrul celulei
2. lipsește la nivelul fibrei musculare striate
3. controlează metabolismul celular
4. are dimensiuni peste 20 μ
5. reprezintă 1/5 din citoplasmă
Răspuns corect: 3
Identificați afirmația adevărată:
1. sensibilitatea kinestezică utilizează calea cordoanelor posterioare, împreună cu sensibilitatea tactilă protopatică
2. fibrele fasciculului corticospinal anterior ajung în cordonul anterior de parte opusă, fiind situat lângă fisura mediană
3. calea sensibilității proprioceptive de control al mișcării este constituită din două tracturi: spinocerebelos dorsal (încrucișat) și spinocerebelos ventral (direct)
4. 25% din fibrele fasciculului piramidal se încrucișează la nivelul bulbului, formând fasciculul piramidal încrucișat
5. prin căile descendente piramidale și extrapiramidale, centrii encefalici exercită controlul motor voluntar (calea piramidală) și automat (căile extrapiramidale)
Răspuns corect: 5
Metabolismul la nivelul pielii se referă la:
1. absorbția vitaminelor hidrosolubile A, E și K
2. sinteza calciferolului din molecule precursoare
3. finalizarea sintezei calciferolului
4. sinteza vitaminei D în prezența razelor infraroșii
5. niciun răspuns corect
Răspuns corect: 2
Care dintre afirmațiile privind receptorii localizați la nivelul ampulelor canalelor semicirculare sunt corecte:
1. au relație directă cu nucleii vestibulari bulbari
2. sunt stimulați de accelerația liniară a capului și corpului
3. sunt stimulați de mișcarea de rotație a capului și corpului
4. sunt acoperiți de membrana otolitică
5. au conexiuni directe cu dendritele neuronilor din ganglionul Corti
Răspuns corect: 3
Legat de spermatocitul secundar este adevărat că:
1. este o celulă haploidă
2. se află la periferia tubului seminifer
3. se formează în faza a II-a a meiozei
4. se transformă direct în spermatozoid
5. niciun răspuns corect
Răspuns corect: 1
Calea sensibilității exteroceptive:
1. are ca receptori corpusculii neurotendinoși ai lui Golgi
2. are protoneuronul în ganglionul spinal
3. axonii deutoneuronului fac sinapsă cu al treilea neuron în mezencefal
4. are deutoneuronul în cornul anterior medular
5. axonii celui de-al treilea neuron al căii exteroceptive se proiectează cortical difuz
Răspuns corect: 2
Alegeți varianta corectă:
1. rinichiul artificial presupune folosirea unui circuit în interiorul organismului prin care sangele este pompat
2. cistita poate avea doar etiologie virală
3. manifestările clinice ale cistitei sunt identice la ambele sexe
4. sindromul nefritic nu include hipertensiune si edeme
5. nefrita poate include si insuficiența renală
Răspuns corect: 5
Care dintre afirmațiile privind talamusul sunt corecte?
1. stabilește conexiuni cu aria somestezică I, situată în lobul parietal
2. realizează conexiuni cu nucleii cohleari pontini
3. este o formațiune aparținând mezencefalului
4. primește aferențe de la neuronii somatosenzitivi din coarnele posterioare ale măduvei spinării de aceeași parte
5. stabilește legături cu nucleii cuneat și gracilis din bulbul rahidian de aceeași parte și cu nucleii vestibulari de partea opusă
Răspuns corect: 1
Scheletul trunchiului este format din următoarele oase cu excepția:
1. coaste
2. sacru
3. claviculă
4. coxal
5. stern
Răspuns corect: 3
Câte canale eferente care se deschid în canalul epididimar se găsesc la nivelul unui testicul?
1. 120 milioane
2. 10-15
3. 250-300
4. 25
5. 2-3
Răspuns corect: 2
Următoarele afirmații sunt adevărate, cu excepția:
1. labfermentul este secretat numai la sugar
2. pepsina este forma activă a pepsinogenului și este o enzimă proteolitică
3. lipaza gastrică hidrolizează doar lipidele ingerate sub formă de emulsie
4. mucusul este o enzimă lipolitică secretată de celulele mucoase cu rol în protecția mucoasei gastrice
5. la nivel gastric are loc absorbția etanolului și a apei
Răspuns corect: 4
Pulsul arterial:
1. reprezintă presiunea sub care circulă sângele în vase
2. interpretarea grafică a pulsului arterial se numește fonocardiogramă
3. reprezintă expansiunea diastolică a peretelui arterial determinată de scăderea bruscă a presiunii sângelui
4. reprezintă expansiunea sistolică a peretelui arterial determinată de creșterea bruscă a presiunii sângelui
5. se percepe prin comprimarea unei vene superficiale pe un plan dur (osos)
Răspuns corect: 4
Clasificarea articulațiilor este realizată după:
1. gradul de mobilitate
2. mărimea articulației
3. poziția în organism
4. numărul de oase care intră în alcătuire
5. prezența sau absența sinovialei
Răspuns corect: 1
Care dintre următoarele afirmații este incorectă?
1. secreția glandelor parotide este inhibată sub influența vasopresinei
2. cortizolul prezintă efecte similare glucagonului asupra metabolismului intermediar proteic
3. ovarul secretă hormoni cu rol anabolic proteic
4. pigmentogeneza poate fi inhibată de către un hormon secretat de hipotalamus
5. celulele G din antrul piloric secretă o substanță necesară reducerii Fe3+ la Fe2+
Răspuns corect: 5
Care din următoarele afirmații sunt adevărate:
1. în condiții bazale, debit sanguin renal reprezintă 10% din debitul cardiac de repaus
2. presiunea coloid-osmotică a proteinelor plasmatice din capilare este de 18 mmHg
3. secreția de amoniac reprezintă o modalitate de excreție suplimentară de protoni
4. nefronii corticali au glomerulul situat în corticala renală și ansa Henle lungă
5. niciun răspuns corect
Răspuns corect: 3
Despre valvula ileocecală este adevărată următoarea afirmație:
1. este inervată de fibre provenite din nervii pelvieni
2. reprezintă limita inferioară a cecului
3. primește sânge de la nivelul arterei iliace interne
4. aparține colonului
5. sângele venos de la nivelul său ajunge în vena mezenterică superioară
Răspuns corect: 5
Următoarele afirmații sunt false cu O EXCEPȚIE:
1. cantitatea de aer care umple căile aeriene până la bronhiolele respiratorii nu participă la schimbările de aer
2. un rol important în prevenirea schimbărilor bruște ale concentrației gazelor sangvine îl are mecanismul de aerisire lentă la nivel alveolar
3. egalarea presiunilor parțiale alveolară și sangvină ale oxigenului se face, normal, în 0,50 secunde
4. pleura este o seroasă a cărei foiță parietală căptușește plămânul
5. contracția musculaturii netede și dilatarea bronhiilor este o consecință a acțiunii epinefrinei la nivelul aparatului respirator
Răspuns corect: 2
Epifiza are legături strânse cu:
1. timusul
2. mucoasa olfactivă
3. retina
4. neurohipofiza
5. adenohipofiza
Răspuns corect: 3
Despre originea aparentă a nervului glosofaringian este adevărată afirmația:
1. se găsește inferior de originea aparentă a nervului accesor
2. este superior de originea aparentă a nervului pneumogastric
3. la nivelul ei nervul conține atât dendrite cât și axoni
4. la nivelul ei, nervul conține fibrele motorii somatice și vegetative parasimpatice postganglionare
5. este antero-medial de oliva bulbară
Răspuns corect: 2
Referitor la țesutul osos putem afirma că:
1. osteoclastele au rolul de a forma țesut osos
2. osteonul este unitatea structurală de bază a țesutului osos spongios
3. paratiroida reglează activitatea osteoclastelor
4. osteoblastele se transformă în osteoclaste după ce sintetizează componentele țesutului osos
5. niciun răspuns corect
Răspuns corect: 3
Alegeți afirmația CORECTĂ cu privire la globul ocular:
1. sclerotica reprezintă 1/6 din tunica fibroasă
2. fibrele radiare ale mușchiului ciliar sunt inervate de parasimpatic
3. corpul ciliar se află imediat inaintea orei serrata
4. corneea are în structura sa numeroase vase de sânge
5. retina se întinde anterior de ora serrata
Răspuns corect: 3
Alegeți asociația corectă:
1. avitaminoza A - adaptarea la lumină este compromisă
2. mușchi ciliar - tunica internă a globului ocular
3. reflexul cornean de clipire - reflex polisinaptic
4. glaucomul - scăderea presiunii intraoculare
5. macula utriculară - accelerația verticală
Răspuns corect: 3
Mucusul este secretat de glandele Brunner la nivelul:
1. esofagului
2. duodenului
3. colonului
4. stomacului
5. jejunului
Răspuns corect: 2
Alegeți varianta FALSĂ:
1. epimisium și fascia formează tendonul
2. perimisium învelește un pachet de fascicule musculare
3. porțiunea mușchiului care conține fibrele musculare se numește gaster
4. fascia superficială conține țesut adipos la persoanele obeze
5. epimisium și fascia învelesc mușchiul
Răspuns corect: 1
În drumul său spre testiculul stâng, colesterolul alimentar străbate următoarele vase, cu excepția:
1. aortei ascendente
2. trunchiului pulmonar
3. venei renale stângi
4. canalului toracic
5. venei brahiocefalice stângi
Răspuns corect: 3
Următoarele afirmații cu privire la cerebel sunt false cu o excepție:
1. scăderea forței voluntare se numește atonie
2. lobii cerebelului sunt in număr de doi: anterior și posterior
3. lobul posterior se mai numește și paleocerebel
4. șanțurile adânci delimitează lamelele (foliile)
5. suprafața sa este brăzdată de șanțuri paralele cu adâncimi diferite
Răspuns corect: 5
Alegeți afirmațiile corecte:
1. adenina și timina sunt molecule purinice, pe când guanina și citozina sunt molecule pirimidinice
2. ARN are funcții de sinteză proteică
3. adenina introdusă în apă va elibera ioni de hidrogen
4. guanina reprezintă o bază tare, cu gust amar și alunecoasă la pipăit
5. niciun răspuns corect
Răspuns corect: 2
Spre deosebire de artere, venele se caracterizează prin:
1. tunica medie este groasă și bogată în fibre musculare netede
2. sângele pulsează în lumenul lor
3. prin lumenul lor curgerea sângelui este lină și la presiune mică
4. fibrele de colagen din tunica externă asigură fixarea lor la țesuturile învecinate
5. niciun răspuns corect
Răspuns corect: 3
Vasopresina și aldosteronul, împreună:
1. au o puternică acțiune antigonadotropă
2. acționează asupra tubilor uriniferi distali și colectori
3. favorizează reabsorbția Na+, K+ și excreția H+
4. asigură creșterea absorbției facultative a apei
5. niciun răspuns corect
Răspuns corect: 2
Varianta CORECTĂ privind trompele uterine este:
1. comunică cu uterul prin orificii numite ostii uterine
2. sunt conducte musculo-membranoase întinse de la ovare la vagin
3. sunt situate în spațiul retroperitoneal, în regiunea lombară
4. au o lungime cuprinsă între 12-20 cm
5. extremitatea lor medială conține un orificiu care se deschide în cavitatea abdominală
Răspuns corect: 1
Alegeți varianta corectă:
1. peretele venos conține cantități mici de țesut elastic și cantități mari de țesut muscular neted
2. presiunea venoasă este de 0 mm Hg la originile sistemului venos
3. conform legii inimii, inima va pompa o cantitate de sânge mai mică decât cantitatea primită prin vene
4. întoarcerea venoasă are o mare importanță pentru reglarea debitului cardiac
5. în teritoriul venos se află 25% din volumul sanguin
Răspuns corect: 4
Selectați afirmațiile adevărate privind nervii cranieni:
1. ramura cohleară a nervilor vestibulocohleari se îndreaptă spre nucleii cohleari din bulb
2. ramura internă a nervilor accesori pătrunde în nervii hipogloși
3. fibrele parasimpatice ale nervilor glosofaringieni provin din nucleul salivator inferior din punte
4. originea reală a nervilor abducens se află în nucleul motor al nervului din punte
5. originea aparentă a nervilor oculomotori se află în mezencefal
Răspuns corect: 4
Unitatea funcțională a mușchiului striat scheletic este reprezentată de:
1. sarcomer
2. miozină
3. miofibrile
4. actină
5. mitocondrii
Răspuns corect: 1
Aria corticală de proiecție a analizatorului olfactiv se găsește la nivelul feței:
1. mediale a lobului temporal
2. inferioare a lobului frontal
3. laterale a lobului frontal
4. laterale a lobului parietal
5. laterale a lobului temporal
Răspuns corect: 1
Celulele gliale cu forma stelată au următoarele caracteristici din punct de vedere funcțional:
1. au prelungiri citoplasmatice alungite
2. formează în întregime bariera hematocefalică
3. ajută la izolarea țesutului nervos lezat
4. formează teaca de mielină
5. niciun răspuns corect
Răspuns corect: 3
Despre absorbția intestinală este corect să se afirme:
1. vitaminele pot crește absorbția unor minerale exogene, precum fierul și calciul
2. vitaminele hidrosolubile se reabsorb prin același mecanism ca și apa
3. lipidele rezultate din hidroliza trigliceridelor se reabsorb împreună cu Na+
4. glucoza se absoarbe în sânge sub acțiunea insulinei
5. aminoacizii se absorb osmotic din lumenul intestinal
Răspuns corect: 1
Despre lobul intermediar hipofizar putem afirma următoarele, cu o excepție:
1. hipotalamusul secretă un hormon care inhibă secreția de MSH
2. hormonul secretat de acesta inhibă pigmentogeneza
3. face parte din adenohipofiză
4. secretă MSH
5. reprezintă 2% din masa hipofizei
Răspuns corect: 2
Din punct de vedere anatomic:
1. ligamentul larg se fixează pe pereții laterali și pe planșeul cavității pelviene
2. trompele uterine se întind de-a lungul limitei inferioare a ligamentului larg
3. trompele uterine se deschid în cavitatea pelvină, prin orificiul lor medial
4. trompele uterine în apropierea ovarului formează o structură numită ampulă
5. niciun răspuns corect
Răspuns corect: 1
La un control de rutină, medicul vede pe ecograf următorul lucru: membre superioare și inferioare în raport normal cu corpul. În ce lună de sarcină se află mama?
1. luna 5
2. luna 6
3. luna 4
4. luna 7
5. niciun răspuns corect
Răspuns corect: 1
Spre deosebire de componenta proteică a plasmalemei, miezul hidrofob al fosfolipidelor:
1. realizează funcțiile specializate ale membranei
2. este dispus spre extremitățile membranare
3. este constituit din glicolipide
4. restricționează pasajul de Na+
5. asigură transportul substanțelor hidrosolubile
Răspuns corect: 4
Un fragment de lanț de ADN cu 24 de molecule de adenină, 26 molecule de timină, 28 molecule de guanină, 30 molecule de citozină, împreună cu un fragment de lanț de ADN complementar formează un dublu helix, care conține:
1. 108 molecule de fosfat
2. 100 molecule de citozină și guanină
3. 116 molecule de adenină și timină
4. 216 molecule de dezoxiriboză
5. niciun răspuns corect
Răspuns corect: 4
Care dintre următoarele oase face parte din neurocraniu?
1. lacrimale
2. vomerul
3. palatinele
4. zigomatice
5. etmoidul
Răspuns corect: 5
În cadrul funcției spermatogenetice:
1. spermatidele haploide se maturează în epididim
2. au loc diviziuni reducționale ale spermatogoniilor ce vor genera spermatocite de ordin I (haploide)
3. se produc spermatide haploide
4. se generează spermii diploide ce se acumulează în rețeaua testiculară
5. se asigură secreția endocrină de către celulele tubilor seminiferi
Răspuns corect: 3
Bila:
1. conține săruri biliare, cu rol în emulsionarea lipidelor
2. este locul unde se acumulează produsul de secreție a hepatocitelor
3. conține pigmenți biliari cu rol în absorbția lipidelor
4. conține enzime cu rol în digestia lipidelor
5. niciun răspuns corect
Răspuns corect: 1
La nivelul bulbului rahidian se găsește originea aparentă a nervului:
1. oculomotor
2. trigemen
3. nervul V
4. trohlear
5. glosofaringian
Răspuns corect: 5
Despre centrii automatismului cardiac se poate face următoarea afirmație:
1. centrii automatismului cardiac au doar capacitatea de a iniția impulsuri, conducerea realizând-o exclusiv miocardul de lucru
2. nodul atrioventricular nu funcționează permanent, ci numai dacă centrul sinusal este scos din funcție
3. fibrele Purkinje coboară de o parte și de alta a septului interventricular
4. ritmul idio-ventricular este imprimat de nodulul atrio-ventricular
5. fasciculul His și rețeaua Purkinje pot comanda inima numai în cazul întreruperii conducerii atrioventriculare
Răspuns corect: 5
Alegeți afirmațiile CORECTE: 1. cecul se continuă cu colonul ascendent și este vascularizat de artera mezenterică superioară 2. în sucul pancreatic concentrația normală a ionului de Na+ poate fi de 157 mmol/L 3. dacă într-o eprubetă se pune puțin ulei, apă și cca 5 mL de bilă se formează o emulsie temporară 4. deficitul de vitamina C poate duce la alterarea producerii de hemoglobină și apariția unor hematii mai mari decât normal 5. stomacul este format din 3 straturi musculare și, prin disfuncția glandelor oxintice, poate fi implicat în apariția anemiei megaloblastice
1. 1, 2, 3
2. 2, 3, 4, 5
3. 4, 5
4. 1, 2, 3, 4
5. 1, 5
Răspuns corect: 5
Excitabilitatea musculară:
1. este proprietatea mușchiului de a dezvolta tensiune între capetele sale
2. este proprietatea mușchiului de a se deforma sub acțiunea unei forțe și de a reveni la forma inițială după încetarea forței
3. se datorează permeabilității selective a membranei celulare, conductanței și pompei ionice
4. depinde de numărul fibrelor conjunctive și elastice din mușchi
5. este proprietatea mușchiului de a se alungi pasiv
Răspuns corect: 3
Alegeți afirmația falsă despre homeostazie:
1. reprezintă menținerea unor constante dinamice ale mediului intern
2. se realizează pe baza informațiilor primite de la efectorii mediului intern
3. se realizează prin bucle de feedback nervos sau umoral
4. efectorii antagonici pot contribui la reglarea homeostaziei
5. se poate realiza și prin mijloace extracorporeale
Răspuns corect: 2
Nervii pneumogastrici inervează parasimpatic musculatura următoarelor organe situate sub mușchiul diafragm:
1. laringe
2. colon sigmoid
3. vezica biliară
4. faringe
5. niciun răspuns corect
Răspuns corect: 3
Alegeți varianta corectă:
1. cantitatea de creatinină eliminată prin urină în 24 de ore este de 3,3 g
2. dacă în urină este prezentă glucoza se va forma unui precipitat roșcat
3. în mod normal, tractul urinar nu este steril dar este rezistent la colonizarea bacteriană
4. când în vezică s-au adunat 200-300 mL urină presiunea intravezicală crește la 5-10 cm 
H2O
5. sindromul nefritic trebuie să includă toate manifestările: hematurie, hipertensiune, 
insuficiență renală, edeme
Răspuns corect: 2
Următoarea afirmație este falsă:
1. ramura dorsală a nervilor spinali se distribuie la pielea spatelui și mușchii jgheaburilor vertebrale
2. fasciculul piramidal încrucișat ajunge în cordonul lateral al măduvei
3. baza anatomică a arcului reflex este actul reflex
4. corpii tigroizi au rol în metabolismul neuronal
5. mielina lipsește în fibrele postganglionare
Răspuns corect: 3
În structura atomului:
1. protonul are aceeași greutate cu neutronul
2. protonul încărcat negativ este mai greu decât electronul încărcat pozitiv
3. neutronul are aceeași greutate cu electronul
4. electronul încărcat negativ este mai greu decât protonul încărcat pozitiv
5. niciun răspuns corect
Răspuns corect: 1
Selectați afirmațiile adevărate:
1. prin osificarea encondrală se formează sternul
2. oasele se clasifică după originea lor în oase lungi, late și scurte
3. prin osificarea desmală se formează fibula
4. prin osificarea encondrală se formează coxalul
5. prin osificarea endoconjunctivă se formează parietalele
Răspuns corect: 5
Potențialul de acțiune este generat de transportul activ al ionilor prin:
1. pompa Na+/K+
2. proteine transportoare
3. canalele membranare
4. difuziune
5. niciun răspuns corect
Răspuns corect: 5
Identificați afirmația falsă:
1. dispunerea în serie a fibrelor intrafusale face ca întinderea fibrelor intrafusale să determine și întinderea celor extrafusale
2. terminațiile nervoase libere se ramifică în toată grosimea capsulei articulare și transmit sensibilitatea dureroasă articulară
3. receptorii tactili sunt localizați în derm și sunt mai numeroși în tegumentele fără păr
4. corpusculii Ruffini sunt considerați și receptori pentru cald
5. epidermul este un epiteliu pluristratificat keratinizat
Răspuns corect: 1
Meioza:
1. telofaza II - se formează două celule cu câte 23 de cromozomi
2. profaza I - cromozomii omologi formează o tetradă în cadrul complexului sinaptonemal
3. citokineza se produce doar în faza I a meiozei
4. anafaza I - centromerii cromozomilor duplicați se divid
5. niciun răspuns corect
Răspuns corect: 2
Nucleii cohleari pontini realizează conexiuni directe cu:
1. coliculii cvadrigemeni superiori
2. dendritele neuronilor din ganglionul Corti
3. ramura vestibulară a nervului VIII
4. axonii protoneuronilor căii auditive
5. axonii neuronilor din ganglionul Scarpa
Răspuns corect: 4
Următoarele afirmații privind distrofiile musculare sunt corecte, cu o excepție:
1. sunt cunoscute sub denumirea de miopatii
2. sunt afecțiuni musculare dobândite
3. se diferențiază clinic prin distribuția selectivă a grupelor musculare afectate
4. pot apărea la vârsta preșcolară, la pubertate sau în jurul vârstei de 20 de ani
5. țesutul muscular striat scheletic este înlocuit succesiv cu țesutul sclero-adipos
Răspuns corect: 2
Diartrozele:
1. pot fi amfiartroze, cu suprafețe articulare plane sau ușor concave
2. nu posedă cavitate articulară
3. pot fi sinostoze, dacă între cele două oase se interpune țesut osos
4. pot fi sindesmoze (suturile craniene)
5. sunt articulații fixe
Răspuns corect: 1
Identificați afirmația falsă:
1. teaca de mielină este produsă de oligodendrocite
2. rădăcina anterioară a nervilor spinali conține axonii neuronilor somatomotori din cornul anterior al măduvei
3. proprioreceptorii primesc stimuli de la mușchi, tendoane, articulații și informează despre poziția corpului și permit controlul mișcării
4. deși similară cu cea neuro-neuronală, sinapsa neuromusculară se numește placă motorie sau joncțiune neuromusculară
5. principalele reflexe spinale somatice sunt reflexele miotatice și nociceptive, dar nu și reflexul de mers
Răspuns corect: 5
Alegeți afirmația falsă:
1. planul superficial al lojei posterioare a gambei cuprinde mușchiul tibial posterior
2. mușchii peronieri lung și scurt se găsesc în loja laterală a gambei
3. sistola cardiacă este o secusă
4. faza de contracție a secusei musculare durează în medie 0,04 s
5. în contracțiile izotonice, tensiunea rămâne constantă iar lungimea mușchiului variază
Răspuns corect: 1